smcproject/ml-wiki-sentences huggingface dataset:
അഞ്ചോ അഞ്ചിലധികമോ ഉള്ള സം‌ഘങ്ങളായാണ് അലാമികൾ സഞ്ചരിക്കുന്നത്‌.
ഓരോ വീട്ടിലും‌ അലാമികൾ ഭിക്ഷയ്‌ക്കെത്തുന്നു.
തോളിലെ മാറപ്പിറക്കിവെച്ച്‌ മുറ്റ‌ത്ത്‌ താളനിബദ്ധമല്ലാതെ ഇവർ നൃത്തം‌ ചവിട്ടുന്നു.
ഇവർ പാടുന്ന നാടൻ പാട്ടുകൾക്ക്‌ പ്രത്യേകം‌ ശീലുകളും‌ രീതികളും‌ ഉണ്ട്‌.
"ലസ്സോലായ്‌മ...
ലസ്സോ ലായ്‌മ  ലായ്‌മ  ലായ്‌മലോ...
എന്നായിരിക്കും‌ എല്ലാപാട്ടിന്റേയും‌ തുടക്കവും‌ ഒടുക്കവും‌.
പാട്ടിനു പുറമേ വായിൽ തോന്നുന്നതൊക്കെയും‌ പാട്ടുരൂപത്തിൽ അവതരിപ്പിക്കുന്നു.
പരസ്പരമുള്ള സം‌ഭാഷണങ്ങൾ പോലും‌ ഇങ്ങനെ പാട്ടുരൂപത്തിലാവും‌.
വീട്ടുമുറ്റത്ത്‌ ഭിക്ഷയ്‌ക്കു വരുന്ന അലാമി ദേവറുകളെ ആരും‌ തന്നെ വെറും‌കൈയോടെ അയക്കാറില്ല.
നിറഞ്ഞമനസ്സോടെ തന്നെ അലാമികൾക്കവർ ഭിക്ഷ നൽകുന്നു.
കൊടുക്കുന്നതെന്തുതന്നെയായാലും‌ അലാമികൾ അതു വാങ്ങിക്കുന്നു.
ഊരുചുറ്റുന്ന അലാമികൾക്ക്‌ നാളികേരമിടാം‌, ചക്കപറിക്കാം‌...
അലാമികൾ തൊട്ട കായ്‌ഫലങ്ങൾ വരും‌വർഷങ്ങളിൽ ഇരട്ടി വിളവുതരുമെന്നു വിശ്വസിച്ചുപോന്നിരുന്നു.
പോകുന്ന പോക്കിൽ ചെമ്പകമരങ്ങളും‌ പാലമരക്കൊമ്പുകളും‌ അലാമികൾ കൊത്തിമുറിച്ചിടും‌.
വരുന്ന വഴി ഈ മരക്കൊമ്പുകൾ തലയിലേറ്റിയാണ് അലാമികൾ അലാമിപ്പള്ളിയിൽ എത്തുക.
ഈ പച്ചവിറകുകളുപയോഗിച്ചാണ് പത്താം‌ ദിവസത്തേക്കുള്ള അഗ്നികുണ്ഡമൊരുക്കുന്നത്‌.
കത്തുവാൻ പ്രയാസമുള്ള പച്ച വിറകുകൾ ആളിപ്പടർന്നു കത്തുന്നത്‌ അലാമികളുടെ ശക്തിവിശേഷമായി കാണികൾ വിശ്വസിച്ചു പോന്നിരുന്നു.
വെള്ളിക്കരം‌
ഹുസൈന്റെ കരത്തെ അനുസ്മരിപ്പിക്കുന്ന വെള്ളിക്കരത്തിന് ഹിന്ദുക്കളുടെ ഇടയിൽ മറ്റൊരു വിശ്വാസവും‌ നിലവിലുണ്ട്‌.
ഒരിക്കൽ കടൽ വളരെ പ്രക്ഷുബ്‌ധമായി കാണപ്പെട്ടു.
കാറ്റും‌ കോളും‌ വെള്ളിടിയുമുള്ള ആ മൂവന്തിനേരത്ത്‌ നാട്ടുകാരെല്ലാം‌ കടപ്പുറത്ത്‌ സന്നിഹിതരായി.
അപ്പോൾ ഏവരേയും‌ അത്ഭുതപ്പെടുത്തിക്കൊണ്ട്‌ സമുദ്രാഗാധതയിൽ നിന്നും‌ മഹാവിഷ്‌ണുവിന്റെ രൂപം‌ പൊങ്ങിവന്നുവത്രേ.
അവസാനമായി അവിടേക്കെത്തിയ സാഹിബുമാർക്ക്‌ സമുദ്രത്തിലേക്കു താഴ്‌ന്നു പോകുന്ന മഹാവിഷ്‌ണുവിന്റെ കരം‌ മാത്രമേ കാണാൻ സാധിച്ചിരുന്നുള്ളൂ.
ഉടനേ അവർ നീന്തിച്ചെന്ന്‌ ആ കരപ്പത്തിയിൽ പിടിച്ചു.
വെള്ളിയിൽ തീർത്ത അതി വിശിഷ്ടമായ കരം‌ അങ്ങനെ അവർക്കു കിട്ടി.
ഈ സങ്കല്പത്തിന്റെ അടിസ്ഥാനത്തിലാണ് മുസ്ലീങ്ങൾ വെള്ളിക്കരത്തിന് അവകാശികളായി തീർന്നതും‌ പൂജ നടത്തുന്ന കർമ്മികളായി തീർന്നതും‌.
മുസ്ലീങ്ങൾ അലാമിവേഷം‌ കെട്ടാറില്ല, മറിച്ച്‌ അതിന്റെ കാർമ്മികത്വത്തിലാണ് അവരുടെ പങ്കാളിത്തം‌.
കേവലം‌ ഉത്സവമെന്ന നില വിട്ട്‌ മതമൈത്രിയുടെ സമ്മേളനമായിരുന്നു അലാമികളി.
ഹൈന്ദവ മതപരമായ ഒട്ടനവധി ആചാരങ്ങൾ കാലാന്തരത്തിൽ ഈ ആചാരവുമായി കൂട്ടിചേർക്കപ്പെട്ടു.
വിഗ്രഹാരാധന , അഗ്നിപ്രദക്ഷിണം‌ , എഴുന്നെള്ളിപ്പ്‌ തുടങ്ങിയവ അതിന്റെ ഭാഗമായി മാറി.
തുടർന്ന്‌ മുസ്ലീം‌ സമൂഹത്തിൽ നിന്നും‌ അതിന്‌ കടുത്ത എതിർപ്പ്‌ നേരിടേണ്ടി വന്നു.
ഇത്തരം‌ അനുഷ്‌ഠാനങ്ങൾ തീർത്തും‌ അനിസ്ലാമികമാണെന്നും‌ അന്നദാനം‌, മൗലീദ്‌ എന്നിവ മാത്രമേ അനുവദിനീയമായിട്ടുള്ളൂ എന്നും‌ മുസ്ലീം‌ പണ്ഡിതൻമാർ ഫത്‌വ നൽകി.
തുടർന്ന്‌ ആഘോഷ നടത്തിപ്പിൽ നിന്നും‌ ഫക്കീർകുടും‌ബം‌ പിൻവാങ്ങി.
പത്രപരസ്യത്തിലൂടെ അവരത്‌ ജനങ്ങളെ അറിയിക്കുകയും‌ ചെയ്തു.
അങ്ങനെ 1963 - ൽ ഈ ആചാരത്തിന് എന്നെന്നേക്കുമായി തിരശ്ശീല വീണു.
ഇന്നു ചില ക്ലബുകളും‌ മറ്റും അലാമിക്കളിയെന്ന പേരിൽ അലാമിവേഷധാരികളെ ഉപയോഗിച്ച്‌ നാടോടിഗാനങ്ങളും‌ മറ്റും‌ നടത്തി വരുന്നുണ്ട്‌.
കാസർഗോഡ്‌ ചരിത്രവും‌ സമൂഹവും‌ - കാസർഗോഡ്‌ ജില്ലാ പഞ്ചായത്ത്‌
അലീഗഡ് പ്രസ്ഥാനം
അലിഗഡ് പ്രദേശത്ത് നിന്നും രൂപപ്പെട്ട ഒരു വിദ്യാഭ്യാസ നവോത്ഥാനപ്രസ്ഥാനമായിരുന്നു അലീഗഡ് മൂവ്മെന്റ് അഥവാ അലീഗഡ് പ്രസ്ഥാനം .
പത്തൊൻപതാം നൂറ്റാണ്ടിന്റെ അവസാന ദശകങ്ങളിൽ ബ്രിട്ടീഷ് ഇന്ത്യയിലെ മുസ്‌ലിംകൾക്ക് പാശ്ചാത്യ ശൈലിയിലുള്ള ആധുനികവിദ്യാഭ്യാസസ്ഥാപനം സ്ഥാപിക്കാനുള്ള പ്രേരണയായാണ് അലീഗഡ് പ്രസ്ഥാനം രൂപം കൊള്ളുന്നത് .
1875-ൽ അലീഗഡിൽ തന്നെ സ്ഥാപിതമായ മുഹമ്മദൻ ആംഗ്ലോ-ഓറിയന്റൽ കോളേജിന്റെ രൂപീകരണത്തിന് ഇത് വഴിതെളിച്ചു.
ഈ പ്രദേശവുമായി ബന്ധപ്പെടുത്തിയാണ് പിൽക്കാലത്ത് ഈ പ്രസ്ഥാനത്തിന് അലീഗഡ് പ്രസ്ഥാനം എന്ന് പേര് വന്നത് .
സർ സയ്യിദ് അഹമ്മദ് ഖാൻ ആയിരുന്നു.
വിശാലമായ അലിഗഢ് പ്രസ്ഥാനത്തിന്റെ നേതൃത്വത്തിൽ ഉണ്ടായിരുന്നത്.
വിദ്യാഭ്യാസ പരിഷ്കരണമാണ് കൂട്ടായ്മയുടെ വിശാലലക്ഷ്യമായിരുന്നത്.
ഇന്ത്യൻ ഉപഭൂഖണ്ഡത്തിലെ മത, രാഷ്ട്രീയ, സംസ്കാരിക, സാമൂഹിക മണ്ഡലങ്ങളിലെല്ലാം വലിയ പ്രതിഫലനങ്ങൾ സൃഷ്ടിക്കാൻ ഈ മുസ്‌ലിം നവോത്ഥാന പ്രസ്ഥാനത്തിന് സാധിച്ചു.
1857ലെ പട്ടാള കലാപത്തോടെ മുഗൾ സാമ്രാജ്യത്തിൻറെ പതനം പൂർണ്ണമാവുകയും ബ്രിട്ടീഷുകാരുടെ ഭരണം ശക്തി പ്രാപിക്കുകയും ചെയ്തു.
ഇതോടെ മുസ്‌ലിം ജനതയുടെ സ്ഥിതി പരിതാപകരമാം വിധം വഷളായിക്കൊണ്ടിരുന്നു.
ഈ അവസ്ഥ വിശകലനം ചെയ്ത സയ്യിദ് അഹ്‌മദ് ഖാൻ, ഈ പിന്നോക്കാവസ്ഥ പരിഹരിക്കാനായിവിദ്യാഭ്യാസ പരിഷകരണമാണ് കണ്ടെത്തിയത്.
മുസ്‌ലിം സമൂഹത്തിൽ നിലനിൽക്കുന്ന വിദ്യാഭ്യാസരീതി അവരുടെ അധപതനത്തിന് കാരണമാവുന്നതായി അദ്ദേഹം വിലയിരുത്തി .
ഈ മേഖലയിൽ മാറ്റങ്ങൾക്കായി നിലകൊള്ളുന്ന ഒരു കൂട്ടായ്മക്ക് അദ്ദേഹം രൂപം കൊടുത്തു.
മധ്യേന്ത്യയിൽ വിദ്യാലയങ്ങൾ സ്ഥാപിച്ചുകൊണ്ട് സയ്യിദ് അഹ്‌മദ് ഖാൻ വിദ്യാഭ്യാസ വിപ്ലവത്തിന് തുടക്കം കുറിച്ചു.
ഉർദു സാഹിത്യത്തിൽ വലിയൊരു വഴിത്തിരിവാണ് അലീഗഡ് പ്രസ്ഥാനം കൊണ്ടുവന്നത്.
അന്ന് നിലനിന്നിരുന്ന ഗഹനവും അക്കാദമിക്കുമായ ശൈലിക്ക് പകരം ലളിതമായ ഒരു സാഹിത്യശൈലിക്ക് അവർ രൂപം കൊടുത്തു.
സ്ഥാപനങ്ങൾ 1859ൽ സർ സയ്യിദ് മുറാദാബാദിൽ ഗുൽഷൻ സ്കൂൾ സ്ഥാപിച്ചു .
1862ൽ അദ്ദേഹം ഗാസിപൂരിൽ വിക്ടോറിയ സ്കൂൾ സ്ഥാപിച്ചു .
1863-ൽ ശാസ്ത്ര - സാഹിത്യങ്ങളിലെ പ്രധാന കൃതികൾ ഉർദുവിലേക്ക് വിവർത്തനം ചെയ്യുന്നതിനായി സർ സയ്യിദ് ഗാസിപൂരിൽ ട്രാൻസ്ലേഷൻ സൊസൈറ്റി സ്ഥാപിച്ചു .
ഇത് പിന്നീട് ഇതിനെ സയന്റിഫിക് സൊസൈറ്റി എന്ന പേരിൽ  അലീഗഡിലേക്ക് മാറ്റി സ്ഥാപിക്കപ്പെട്ടു.
ദ അലീഗഡ് ഇൻസ്റ്റിറ്റ്യൂട്ട് ഗസറ്റ് , തഹ്സീബുൽ അഖ്‌ലാഖ് (ദ മുഹമ്മദൻ സോഷ്യൽ റിഫോർമർ) എന്നിങ്ങനെ രണ്ട് ജേണലുകൾ ഇവിടെ നിന്ന് പ്രസിദ്ധീകരിക്കപ്പെട്ടിരുന്നു .
രാഷ്ട്രീയലക്ഷ്യത്തോടെ 1866ൽ ബ്രിട്ടീഷ് ഇന്ത്യൻ അസോസിയേഷൻ അലിഗഢിൽ സ്ഥാപിതമായി.
1868-ൽ സയ്യിദ് ഇംദാദ് അലി ബീഹാർ സയന്റിഫിൿ സൊസൈറ്റി സ്ഥാപിച്ചു.
മുസഫർപൂരിൽ നിന്ന് പ്രവർത്തനമാരംഭിച്ച സൊസൈറ്റി അഖ്ബാറുൽ അഖ്‌യാർ എന്ന ദ്വൈവാരിക പുറത്തിറക്കിയിരുന്നു .
ബീഹാർ സയന്റിഫിക് സൊസൈറ്റിയും ഭൂമിഹാർ ബ്രാഹ്മൺ സഭയും ചേർന്ന് 1899 ജൂലൈ 3ന് മുസാഫർപൂരിൽ ഒരു കോളേജ് സ്ഥാപിച്ചു.
ഇത് ഇപ്പോൾ ലംഗത് സിംഗ് കോളേജ് എന്നറിയപ്പെടുന്നു .
1875-ൽ അലീഗഡിലെ സ്വന്തം ബംഗ്ലാവിൽ മദ്രസത്തുൽ ഉലൂം മുസൽമാനിൽ ഹിന്ദ് എന്ന വിദ്യാലയം സ്ഥാപിച്ചു .
ഇതിന്റെ സീനിയർ സെക്ഷൻ മുഹമ്മദൻ ആംഗ്ലോ-ഓറിയന്റൽ കോളേജിയേറ്റ് സ്കൂൾ എന്ന പേരിലാണ് ഉണ്ടായിരുന്നത് .
ഇത് 1877-ൽ മുഹമ്മദൻ ആംഗ്ലോ-ഓറിയന്റൽ കോളേജ് (MAO കോളേജ്) ആയി പരിവർത്തിക്കപ്പെട്ടു .
1877-ൽ മുഹമ്മദൻ ആംഗ്ലോ-ഓറിയന്റൽ കോളേജിലെ റോബർട്ട് ലിട്ടൻ ലൈബ്രറി സ്ഥപിക്കപ്പെട്ടു.
സ്വാതന്ത്ര്യശേഷം ഈ ലൈബ്രറി മൗലാന ആസാദ് എന്ന് പുനർനാമകരണം ചെയ്യപ്പെട്ടു .
1884-ൽ കോളേജിൽ ഒരു സംവാദ ക്ലബിന് സർ സയ്യിദ് രൂപം നൽകി.
ഇത് പിന്നീട് വിവിധ കാലങ്ങളിൽ സിഡ്ഡൺസ് യൂണിയൻ ക്ലബ് , മുസ്‌ലിം യൂണിവേഴ്സിറ്റി യൂണിയൻ എന്നീ നാമങ്ങളിൽ അറിയപ്പെട്ടു.
1886-ൽ സമുദായ വിദ്യാഭ്യാസ പരിഷ്കരണത്തിനായി മുഹമ്മദൻ എജുക്കേഷണൽ കോൺഗ്രസ് സ്ഥാപിച്ചു.
ഇത് പിന്നീട് (1890-ൽ) ആൾ ഇന്ത്യ മുഹമ്മദൻ എജുക്കേഷണൽ എന്ന പേരിലേക്ക് മാറി .
അവലംബം ↑ ↑ ↑ ↑ 1 2 Nizami 1966 , p. 41.
↑ Kidwai 2020 , p. 38.
↑ ↑ ↑ Raza Kumar 2011 .
↑ Sajjad 2014 .
↑ Hasan 2006 , p. 43.
↑ ↑ Hasan 2006 , p. 44.
↑ ↑ Jaleel 2004 , p. 211.
sfn error: no target: CITEREFJaleel2004 ( help ) ↑ ↑ Kidwai 2020 , p. 49.
ഉദ്ധരിച്ച സ്രോതസ്സുകൾ
ഡൊണാൾഡ് ഡക്ക് ഇംഗ്ലീഷ് വിലാസം https://ml.wikipedia.org/wiki/Donald_Duck
വാൾട്ട് ഡിസ്നി പ്രൊഡക്‌ഷൻസ് നിർമ്മിച്ച ഒരു കാർട്ടൂൺ കഥാപാത്രം ആണ്‌ ഡൊണാൾഡ് ഡക്ക് .
മനുഷ്യനോടു സാദൃശ്യമുള്ള വെളുത്ത നിറവും,മഞ്ഞ നീറമുള്ള ചുണ്ടും,കാലുകളും ഉള്ള ഒരു താറാവ് ആണ്‌ ഡൊണാൾഡ് ഡക്ക്.
സാധാരണയായി ഒരു നാവികന്റെ ഷർട്ടും,തൊപ്പിയും,കറുത്തതോ,ചുവന്നതോ ആയ ഒരു ടൈയും ആണ്‌ ഇതിന്റെ വേഷം.
നീന്തലിനു പോകുന്ന അവസരങ്ങളിൽ അല്ലാതെ പാന്റ്സ് ധരിക്കാറില്ല.
വളരെ പെട്ടെന്നു തന്നെ പ്രകോപിതനാവുകയും,അക്രമണോൽസുകമായ കോപവും ഉള്ള ഒരു സ്വഭാവമാണ്‌ ഈ താറാവിന്റേത്.
ഡിസ്നിയുടെ പ്രകാരം ഈ താറാവിന്റെ മുഴുവൻ പേര്‌ ഡൊണാൾഡ് ഫാണ്ടേ‌റോയ് ഡക്ക് എന്നാണ്‌.
ഈ താറാവിന്റെ ജന്മദിനമായി കരുതപ്പെടുന്നത് ജൂൺ 9 1934 -ൽ ആണ്‌ .
ഈ ദിവസമായിരുന്നു ഡൊണാൾഡ് ഡക്ക് കേന്ദ്ര കഥാപാത്രം ആയ ചലച്ചിത്രം പുറത്തിറങ്ങിയത്.
പക്ഷേ ദ ത്രീ കാർബല്ലറോസ് എന്ന ചിത്രപ്രകാരം ഈ താറാവിന്റെ ജന്മദിനം ഫെബ്രുവരി 13ആണ് ‌.
ഡൊണാൾഡ്‌സ് ഹാപ്പി ബർത്ത് ഡേ എന്ന ചിത്രത്തിൽ ജന്മദിനമായി മാർച്ച് 13ഉം കൊണ്ടാടപ്പെടുന്നു.
ചിത്രശാല കുറിപ്പുകൾ അവലംബം ↑ ↑ ↑ http://www.fact-index.com/d/do/donald_duck.html
കണ്ണികൾ ഡൊണാൾഡ് ഡക്ക് വംശാവലി ടൂണോപീഡിയയിൽ ഡിസ്നി ഷോർട്ട്സിൽ Archived 2010-01-19 at the Wayback Machine
തളിപ്പറമ്പ് നിയമസഭാമണ്ഡലം ഇംഗ്ലീഷ് വിലാസം https://ml.wikipedia.org/wiki/Taliparamba_Assembly_Constituency
കണ്ണൂർ ജില്ലയിലെ തളിപ്പറമ്പ്‌ താലൂക്കിലെ തളിപ്പറമ്പ്, ആന്തൂർ നഗരസഭകളും ചപ്പാരപ്പടവ്‌ , കുറുമാത്തൂർ , പരിയാരം , കൊളച്ചേരി , മയ്യിൽ , കുറ്റ്യാട്ടൂർ , മലപ്പട്ടം എന്നീ ഗ്രാമപഞ്ചായത്തുകളും ഉൾപ്പെടുന്നതാണ് തളിപ്പറമ്പ് നിയമസഭാമണ്ഡലം .
തളിപ്പറമ്പ് നിയമസഭാമണ്ഡലം
സി.പി.ഐ.(എം.)-ലെ എം.വി. ഗോവിന്ദൻ ആണ് ഈ മണ്ഡലത്തിന്റെ നിയമസഭാ പ്രതിനിധി.
സി.പി.ഐ.(എം.)-ലെ ജെയിംസ് മാത്യു ആണ് 2011 മുതൽ 2021 വരെ ഈ മണ്ഡലത്തെ പ്രതിനിധീകരിച്ചത്.
മാർക്സിസ്റ്റ് കമ്മ്യൂണിസ്റ്റ് പാർട്ടിയിലെ സി. കെ. പി. പത്മനാഭൻ ആയിരുന്നു 2006 മുതൽ 2011 വരെ ഈ മണ്ഡലത്തെ പ്രതിനിധീകരിച്ചത്.
കണ്ണൂർ ജില്ലയിലെ തളിപ്പറമ്പ്‌ താലൂക്കിലെ തളിപ്പറമ്പ് മുനിസിപ്പാലറ്റിയും ചപ്പാരപ്പടവ്‌, ചെങ്ങളായി , കുറുമാത്തൂർ, പരിയാരം, പട്ടുവം , കൊളച്ചേരി, മയ്യിൽ, കുറ്റ്യാട്ടൂർ എന്നീ ഗ്രാമപഞ്ചായത്തുകളും ഉൾപ്പെടുന്നവയായിരുന്നു  തളിപ്പറമ്പ് നിയമസഭാമണ്ഡലം.
പ്രതിനിധികൾ 2021 മുതൽ എം.വി. ഗോവിന്ദൻ സി.പി.ഐ.(എം.) 2016-2021 ജെയിംസ് മാത്യു സി.പി.ഐ.(എം.) 2011-2016 ജെയിംസ് മാത്യു സി.പി.ഐ.(എം.) 2006 - 2011 സി. കെ. പി. പത്മനാഭൻ ( CPI (M) ) 2001 - 2006 എം. വി. ഗോവിന്ദൻ 1996 - 2001 എം. വി. ഗോവിന്ദൻ 1991 - 1996 പാച്ചേനി കുഞ്ഞിരാമൻ 1987 - 1991 പാച്ചേനി കുഞ്ഞിരാമൻ - 1989 നവംബർ 27 -ന്‌ തിരഞ്ഞെടുക്കപ്പെട്ടു, സത്യപ്രതിജ്ഞ ചെയ്ത തീയതി 1989 ഡിസംബർ 2 1987 - 1991 കെ. കെ. എൻ. പരിയാരം - 1989 ഫെബ്രുവരി 24 -ന്‌ അന്തരിച്ചു.
1982 - 1987 സി. പി. മൂസ്സാൻകുട്ടി .
1980 - 1982 സി. പി. മൂസ്സാൻകുട്ടി .
1977 - 1979 എം. വി. രാഘവൻ .
1970 - 1977 സി. പി. ഗോവിന്ദൻ നമ്പ്യാർ.
1967 - 1970 കെ. പി. രാഘവപൊതുവാൾ തിരഞ്ഞെടുപ്പുകൾ തിരഞ്ഞെടുപ്പുകൾ വർഷം വിജയിച്ച സ്ഥാനാർത്ഥി പാർട്ടിയും മുന്നണിയും മുഖ്യ എതിരാളി പാർട്ടിയും മുന്നണിയും രണ്ടാമത്തെ മുഖ്യ എതിരാളി പാർട്ടിയും മുന്നണിയും 2021 എം.വി. ഗോവിന്ദൻ സി.പി.എം. , എൽ.ഡി.എഫ് വി.പി. അബ്ദുൾ റഷീദ് ഇന്ത്യൻ നാഷണൽ കോൺഗ്രസ് , യു.ഡി.എഫ് എ.പി. ഗംഗാധരൻ ബി.ജെ.പി , എൻ.ഡി.എ. 2016 ജെയിംസ് മാത്യു സി.പി.എം. , എൽ.ഡി.എഫ് രാജേഷ് നമ്പ്യാർ കേരള കോൺഗ്രസ് (എം.) , യു.ഡി.എഫ്. പി. ബാലകൃഷ്ണൻ മാസ്റ്റർ ബി.ജെ.പി , എൻ.ഡി.എ. 2011 ജെയിംസ് മാത്യു സി.പി.എം. , എൽ.ഡി.എഫ് ജോബ് മൈക്കിൾ കേരള കോൺഗ്രസ് (എം.) , യു.ഡി.എഫ്. കെ. ജയപ്രകാശ് ബി.ജെ.പി 2006 സി. കെ. പി. പത്മനാഭൻ സി.പി.എം. , എൽ.ഡി.എഫ് ചന്ദ്രൻ തില്ലങ്കേരി INC(I) , യു.ഡി.എഫ്. എ.വി. കേശവൻ BJP 2001 എം.വി. ഗോവിന്ദൻ സി.പി.എം. , എൽ.ഡി.എഫ് കെ. സുരേന്ദ്രൻ (കോൺഗ്രസ്സ്) INC(I) , യു.ഡി.എഫ്. 1996 എം.വി. ഗോവിന്ദൻ സി.പി.എം. , എൽ.ഡി.എഫ് സതീശൻ പാച്ചേനി INC(I) , യു.ഡി.എഫ്. 1991 പാച്ചേനി കുഞ്ഞിരാമൻ സി.പി.എം. , എൽ.ഡി.എഫ് എം.കെ. രാഘവൻ INC(I) , യു.ഡി.എഫ്. 1989* പാച്ചേനി കുഞ്ഞിരാമൻ സി.പി.എം. , എൽ.ഡി.എഫ് 1987 കെ.കെ.എൻ. പരിയാരം സി.പി.എം. , എൽ.ഡി.എഫ് സി.പി. മൂസ്സാൻകുട്ടി സ്വതന്ത്ര സ്ഥാനാർത്ഥി 1982 സി.പി. മൂസ്സാൻകുട്ടി സി.പി.എം. , എൽ.ഡി.എഫ് പി.ടി. ജോസ് കേരള കോൺഗ്രസ് (എം) 1980 സി.പി. മൂസ്സാൻകുട്ടി സി.പി.എം. , എൽ.ഡി.എഫ് 1977 എം. വി. രാഘവൻ സി.പി.എം. 1970 സി.പി. ഗോവിന്ദൻ നമ്പ്യാർ 1967 കെ.പി. രാഘവ പൊതുവാൾ 1989-ൽ കെ.കെ.എൻ. പരിയാരം മരണപ്പെട്ടതിനെ തുടർന്നുണ്ടായ തളിപ്പറമ്പ് ഉപതിരഞ്ഞെടുപ്പ്.
/KL_1977_ST_REP.pdf ↑ http://www.ceo.kerala.gov.in/pdf/KLA/KL_1970_ST_REP.pdf ↑ http://www.ceo.kerala.gov.in/pdf/KLA/KL_1967_ST_REP.pdf ↑ http://www.ceo.kerala.gov.in/pdf/KLA/KL_1965_ST_REP.pdf
അവ്താർ സിംഗ് ചീമ Mount Everest.
എവറസ്റ്റ്‌ കൊടുമുടി കീഴടക്കിയ  പതിനാറാമത്തെ ആളും ആദ്യ ഇന്ത്യ ക്കാരനുമാണ് ലെഫ്റ്റനന്റ് കേണൽ  അവ്താർ സിംഗ് ചീമ (1933--1989) .
1965 ൽ ക്യാപ്റ്റൻ എം എസ് കോഹ്‌ലി യുടെ നേതൃത്വത്തിൽ നടന്ന ഈ മൂന്നാം ഇന്ത്യൻ എവറസ്റ്റ് പര്യവേഷണത്തിൽ 21 പ്രധാന പര്യവേഷണ അംഗങ്ങളും 50 ഷെർപ കളും ഉൾപ്പെട്ടിരുന്നു.
പ്രാരംഭ ശ്രമം ഏപ്രിൽ അവസാനത്തിലായിരുന്നു, മോശം കാലാവസ്ഥയെത്തുടർന്ന് അവർ ബേസ് ക്യാമ്പിൽ തിരിച്ചെത്തി മികച്ച കാലാവസ്ഥയ്ക്കായി 2 ആഴ്ചയോളം കാത്തിരുന്നു.
1965 മെയ് 20 നു ലഫ്റ്റനന്റ് കേണൽ അവ്താർ സിംഗ് ചീമയും നവാങ് ഗോംബു ഷെർപയും കൊടുമുടിയിൽ കയറി, അങ്ങനെ എവറസ്റ്റ്‌ കൊടുമുടി കീഴടക്കുന്ന ആദ്യ ഇന്ത്യക്കാരൻ എന്ന ചരിത്ര നേട്ടം ലഫ്റ്റനന്റ് കേണൽ അവതാർ.
എസ്. ചീമ സ്വന്തമാക്കി.
ഇന്ത്യൻ  ആർമിയിൽ സെവൻത് ബിൻ പാരച്യൂട്ട് റെജിമെന്റിൽ ക്യാപ്റ്റനായിരുന്നു അദ്ദേഹം.
പിന്നീട് കേണലായി സ്ഥാനക്കയറ്റം ലഭിച്ചു.
അദ്ദേഹത്തിന്റെ നേട്ടങ്ങൾക്ക് അർജുന അവാർഡും പത്മശ്രീ യും ലഭിച്ചിരുന്നു.
രാജസ്ഥാനിലെ ശ്രീ ഗംഗനഗർ ജില്ലയിലെ ഗുരു ഹർക്രിഷൻ പബ്ലിക് സ്കൂളിന്റെ സ്ഥാപകനുമാണ്.
ഗാരി ഓൾഡ്മാൻ
ഒരു ഇംഗ്ലീഷ് നടനാണ് ഗാരി ലിയോനാർഡ് ഓൾഡ്മാൻ (ജനനം: 21 മാർച്ച് 1958) .
പ്രകടനാത്മകവും വൈവിധ്യമാർന്നതുമായ അഭിനയശൈലിക്ക് പേരുകേട്ടയാളാണ് ഓൾഡ്മാൻ.
ഹാരി പോട്ടർ ചലച്ചിത്രപരമ്പരയിൽ സിരിയസ് ബ്ലാക്ക് എന്ന കഥാപാത്രമായും ബാറ്റ്മാൻ എന്ന കഥാപാത്രത്തെ ആധാരമാക്കി ഇറങ്ങിയ 'ഡാർക്ക് നൈറ്റ്' ചലച്ചിത്രപരമ്പരയിൽ ജെയിംസ് ഗോർഡൻ എന്ന കഥാപാത്രമായും അഭിനയിച്ചു.
1994-ൽ 'ലിയോൺ: ദി പ്രൊഫഷണൽ' എന്ന ചിത്രത്തിൽ ഓൾഡ്മാൻ ചെയ്ത കഥാപാത്രം സിനിമയുടെ ചരിത്രത്തിലെ തന്നെ ഏറ്റവും മികച്ച വില്ലൻ കഥാപാത്രങ്ങളിലൊന്നായി കരുതപ്പെടുന്നു.
1997-ൽ 'നിൽ ബൈ മൗത്ത്' എന്ന ചിത്രം സംവിധാനം ചെയ്തു.
ഈ ചിത്രം രണ്ട് ബാഫ്റ്റ അവാർഡുകൾ നേടുകയുണ്ടായി.
2017-ൽ പുറത്തിറങ്ങിയ 'ഡാർക്കസ്റ്റ് അവർ' എന്ന ചിത്രത്തിൽ ബ്രിട്ടീഷ് പ്രധാനമന്ത്രിയായിരുന്ന വിൻസ്റ്റൺ ചർച്ചിലിനെ അവതരിപ്പിച്ചു.
ഈ ചിത്രത്തിലൂടെ മികച്ച നടനുള്ള ഗോൾഡൻ ഗ്ലോബ് , ഓസ്ക്കാർ എന്നിവ അടക്കം നിരവധി പുരസ്ക്കാരങ്ങൾ ലഭിക്കുകയുണ്ടായി.
അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ഗാരി ഓൾഡ്മാൻ
ഭാഗ്യശ്രീ
ഭാഗ്യശ്രീ (ജനനം: ഫെബ്രുവരി 23, 1969) ഒരു ഇന്ത്യൻ ചലച്ചിത്ര നടിയാണ്.
ഈ  ചിത്രത്തിലെ അഭിനയത്തിന് മികച്ച നടിക്കുള്ള ഫിലിം ഫെയർ അവാർഡിന് അർഹയാകുകയും ചെയ്തു.
ഹിന്ദികൂടാതെ ഏതാനും കന്നട , മറാത്തി , തെലുങ്ക് , ഭോജ്പൂരി ചിത്രങ്ങളിലും അവർ അഭിനയിച്ചിട്ടുണ്ട്.
ഭാഗ്യശ്രീ മഹാരാഷ്ട്രയിലെ സാംഗ്ലിയിലെ മറാത്ത പട്‍വർദ്ധൻ രാജകുടുംബത്തിലെ അംഗമാണ്.
അവരുടെ പിതാവ് വിജയ് സിംഘ്‍റാവു മാധവറാവു പട്വർദ്ധൻ സാംഗ്ലിയിലെ ഇപ്പോഴത്തെ രാജയാണ്.
അദ്ദേഹത്തിൻറെ മൂന്ന് പെൺമക്കളിൽ മൂത്തയാളാണ് ഭാഗ്യശ്രീ.
മധുവന്തി, പൂർണ്ണിമ എന്നിവരാണ് മറ്റു രണ്ടുപേർ.
സിന്ധി വ്യവസായിയായ ഹിമാലയ ദസ്സാനിയെയാണ് അവർ വിവാഹം കഴിച്ചിരിക്കുന്നത്.
അമോൽ പാലേക്കറുടെ കാഛി ധൂപ് എന്ന ടെലിവിഷൻ പരമ്പരയിലാണ് ഭാഗ്യശ്രീ ആദ്യമായി അഭിനയിച്ചത്.
ലൂയിസ മേരി അൽകോട്ടിൻറെ ലിറ്റിൽ വിമൻ എന്ന കൃതിയെ അടിസ്ഥാനമാക്കിയുള്ള ഒരു പരമ്പരയായിരുന്നു ഇത്.
മിഷേൽ മൊണാഗൻ
ഒരു അമേരിക്കൻ നടിയാണ് മിഷേൽ ലിൻ മൊണാഗൻ (ജനനം: മാർച്ച് 23, 1976 )).
കിസ്സ് കിസ്സ് ബാങ് ബാങ് (2005), മിഷൻ ഇംപോസിബിൾ III (2006), ഗോൺ ബേബി ഗോൺ (2007), മേഡ് ഓഫ് ഓണർ (2008), ഈഗിൾ ഐ (2008), സോഴ്സ് കോഡ് (2011), ട്രൂ ഡിറ്റക്ടീവ് എന്ന എച്ച്ബിഒ പരമ്പരയുടെ ആദ്യ സീസൺ എന്നിവയിലെ വേഷങ്ങളിലൂടെ ആണ് അവർ അറിയപ്പെടുന്നത്.
അഭിനയ ജീവിതം Monaghan at the 2011 Toronto International Film Festival ചലച്ചിത്രം വർഷം പേര് കഥാപാത്രം കുറിപ്പുകൾ 2001 പെർഫ്യൂം ഹെൻറിയേറ്റ 2002 അൺഫെയ്ത്ത്ഫുൾ ലിൻഡ്സേ 2003 ഇറ്റ് റൺസ് ഇൻ ദ ഫാമിലി പെഗ് മലോണി 2004 വിന്റർ സോൾസ്റ്റിസ് സ്റ്റേസി 2004 ദ ബോൺ സുപ്രീമസി കിം 2005 കോൺസ്റ്റാൻറ്റൈൻ എല്ലി Uncredited 2005 മിസ്റ്റർ മിസ്സിസ് സ്മിത്ത് ഗ്വെൻ 2005 നോർത്ത് കൺട്രി ഷെറി 2005 കിസ്സ് കിസ്സ് ബാങ് ബാങ് ഹാർമണി ഫെയ്ത്ത് ലേൻ 2006 മിഷൻ ഇംപോസിബിൾ III ജൂലിയ മേഡ് 2007 ഗോൺ ബേബി ഗോൺ ആങ്കി ജെനാരോ 2007 ദ ഹാർട്ട്ബ്രേക്ക് കിഡ് മിറാൻഡ 2008 ട്രക്കർ ഡയാന ഫോർഡ് 2008 മേഡ് ഓഫ് ഓണർ ഹന്നാ 2008 ഈഗിൾ ഐ റേച്ചൽ ഹോളമാൻ 2010 സംവേർ റെബേക്ക 2010 ഡ്യൂ ഡേറ്റ് സാറ ഹൈമാൻ 2011 സോഴ്സ് കോഡ് ക്രിസ്റ്റീന വാറൻ 2011 മിഷൻ ഇംപോസിബിൾ - ഗോസ്റ്റ് പ്രോട്ടോക്കോൾ ജൂലിയ മീഡ് ഹണ്ട് Uncredited 2011 മെഷീൻ ഗൺ പ്രീച്ചർ ലിൻ ചൈൽഡേഴ്സ് 2012 ടുമോറൊ യു ആർ ഗോൺ ഫ്ലോറൻസ് ജെയ്ൻ 2013 പെന്റ്ഹൗസ് നോർത്ത് സാറ 2013 എക്സ്പെക്ടിങ് ആൻഡി 2014 ഫോർട്ട് ബ്ലിസ്സ് മാഗ്ഗീസ് സ്വാൻ 2014 ബെറ്റർ ലിവിംഗ് ത്രൂ കെമിസ്ട്രി കാര വർണേ 2014 പ്ലേയിങ് ഇറ്റ് കൂൾ അവളുടെ 2014 ജസ്റ്റിസ് ലീഗ്: വാർ വണ്ടർ വുമൺ (വോയ്സ്) Direct-to-video 2014 ദ ബെസ്റ്റ്‌ ഓഫ് മി അമണ്ട കോലിയർ 2015 പിക്സെൽസ് വയലറ്റ് വാൻ പട്ടെൻ 2016 പേട്രിയറ്റ്സ് ഡേ കരോൾ സോണ്ടേഴ്സ് 2017 സ്ലീപ്ലെസ് ജെന്നിഫർ ബ്രയാന്റ് 2017 ദ വാനിഷിങ് ഓഫ് സിഡ്‌നി ഹോൾ വെലോറിയ ഹാൾ 2018 മിഷൻ ഇംപോസിബിൾ - ഫോളൗട്ട് ജൂലിയ മീഡ് ഹണ്ട് ടെലിവിഷൻ വർഷം പേര് കഥാപാത്രം കുറിപ്പുകൾ 2000 യങ് അമേരിക്കൻസ് കരോളിൻ ബസ്സെ 2 എപ്പിസോഡുകൾ 2001 ലോ ഓർഡർ: സ്പെഷ്യൽ വിക്ടിംസ് യൂണിറ്റ് ഡാന കിംബിൾ എപ്പിസോഡ്: "കൺസെന്റ്" 2002 ഹാക്ക് സ്റ്റേസി കുംബ്ലെ എപ്പിസോഡ്: "ഫേവേഴ്സ്" 2002–03 ബോസ്റ്റൺ പബ്ലിക്ക് കിംബർലി വുഡ്സ് ആവർത്തന റോൾ, 8 എപ്പിസോഡുകൾ 2013 അമേരിക്കൻ ഡാഡ് ജിന (ശബ്ദം) എപ്പിസോഡ്: "മാക്സ് ജെറ്റ്സ്" 2014 ട്രൂ ഡിറ്റക്ടീവ് മാഗി ഹാർട്ട് പ്രധാന പങ്ക് (സീസൺ 1), 8 എപ്പിസോഡുകൾ 2015 കോമഡി ബാങ്!
ബാങ്!
സ്വന്തം എപ്പിസോഡ്: "മിഷേൽ മോണാഗൻ വെയർസ് എ ബേൺട് ഓറഞ്ച് ഡ്രസ്സ് ആൻഡ് വൈറ്റ് ഹീൽസ്" 2016–മുതൽ ദ പാത്ത് സാറ ലേൻ പ്രധാന പങ്ക് പുരസ്കാരങ്ങളും നാമനിർദ്ദേശങ്ങളും വർഷം അസോസിയേഷൻ വിഭാഗം ചിത്രം ഫലം 2005 പത്താമത് സാറ്റലൈറ്റ് അവാർഡുകൾ മികച്ച സഹനടി കിസ്സ് കിസ്സ് ബാങ് ബാങ് നാമനിർദ്ദേശം ചെയ്തു 32-ാമത് സാറ്റേൺ പുരസ്കാരങ്ങൾ മികച്ച സഹനടി കിസ്സ് കിസ്സ് ബാങ് ബാങ് നാമനിർദ്ദേശം ചെയ്തു 2007 13-ാമത്  ക്രിട്ടിക്സ് ചോയ്സ് അവാർഡ് മികച്ച താരനിര ഗോൺ ബേബി ഗോൺ നാമനിർദ്ദേശം ചെയ്തു 2009 സാൻ ഡിയാഗോ ഫിലിം ക്രിട്ടിക്സ് സൊസൈറ്റി അവാർഡ് 2009 മികച്ച നടി ട്രക്കർ Won 2014 72-ാമത് ഗോൾഡൻ ഗ്ലോബ് അവാർഡ് മികച്ച സഹനടി - സീരീസ്, മിനി സീരീസ് അല്ലെങ്കിൽ ടെലിവിഷൻ ഫിലിം ട്രൂ ഡിറ്റക്റ്റീവ് നാമനിർദ്ദേശം ചെയ്തു 19-ാമത് സാറ്റലൈറ്റ് അവാർഡുകൾ മികച്ച സഹനടി - സീരീസ്, മിനി സീരീസ് അല്ലെങ്കിൽ ടെലിവിഷൻ ഫിലിം ട്രൂ ഡിറ്റക്റ്റീവ് നാമനിർദ്ദേശം ചെയ്തു അവലംബം ബാഹ്യ കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് മിഷേൽ മൊണാഗൻ Michelle Monaghan interview at reviewgraveyard.com Profile of Michelle Monaghan
ഭൂമി പെഡ്‌നേക്കർ
ഹിന്ദി സിനിമകളിൽ അഭിനയിക്കുന്ന ഒരു ഇന്ത്യൻ നടിയാണ് ഭൂമി പെഡ്‌നേക്കർ (ജനനം: 18 ജൂലൈ 1989).
ആറ് വർഷത്തോളം യാഷ് രാജ് ഫിലിംസിൽ അസിസ്റ്റന്റ് കാസ്റ്റിംഗ് ഡയറക്ടറായി പ്രവർത്തിച്ച ശേഷം, കമ്പനിയുടെ റൊമാന്റിക് കോമഡിയായ ദം ലഗാ കെ ഹൈഷ (2015) എന്ന സിനിമയിൽ അമിതഭാരമുള്ള ഒരു വധുവായി സിനിമയിൽ അരങ്ങേറ്റം കുറിയ്ക്കുകയും, ഈ വേഷം ഭൂമിക്ക് മികച്ച വനിതാ അരങ്ങേറ്റത്തിനുള്ള ഫിലിംഫെയർ അവാർഡ് നേടിക്കൊടുക്കുകയും ചെയ്തു.
കോമഡി ചലച്ചിത്രങ്ങളായ ടോയ്‌ലറ്റ്: ഏക് പ്രേം കഥ (2017), ശുഭ് മംഗൾ സാവ്ധാൻ (2017), ബാല (2019), പതി പട്‌നി ഔർ വോ (2019) എന്നീ കോമഡി സിനിമകളിലും സോഞ്ചിരിയ എന്ന ക്രൈം സിനിമയിലും ചെറിയ നഗരങ്ങളിലെ സ്ത്രീകളെ അവതരിപ്പിച്ചുകൊണ്ട് പെഡ്‌നേക്കർ ശ്രദ്ധേയയായി (2019).
സാന്ദ് കി ആങ്ക് ( 2019) എന്ന ചിത്രത്തിലെ പ്രായമുള്ള ഷാർപ്പ് ഷൂട്ടർ ചന്ദ്രോ തോമറിനെ അവതരിപ്പിച്ചതിന്, അവർക്ക് മികച്ച നടിക്കുള്ള ഫിലിംഫെയർ അവാർഡ് (വിമർശകർ) ലഭിച്ചു .
1989 ജൂലൈ 18 ന് ബോംബെയിലാണ് (ഇപ്പോൾ മുംബൈ ) പെഡ്‌നേക്കർ ജനിച്ചത്.
കൊങ്കണി, ഹരിയാൻവി വംശജയായ  അവളുടെ പിതാവ്, സതീഷ്, മഹാരാഷ്ട്രയിലെ മുൻ ആഭ്യന്തര-തൊഴിൽ മന്ത്രിയായിരുന്നു.
അമ്മ സുമിത്ര വായിലെ അർബുദം ബാധിച്ച് ഭർത്താവിന്റെ മരണശേഷം പുകയില വിരുദ്ധ പ്രവർത്തകയായി പ്രവർത്തിച്ചു.
ജുഹുവിലെ ആര്യ വിദ്യാ മന്ദിറിൽ നിന്നാണ് അവൾ സ്കൂൾ വിദ്യാഭ്യാസം പൂർത്തിയാക്കിയത്.
15-ാം വയസ്സിൽ, വിസിലിംഗ് വുഡ്സ് ഇന്റർനാഷണലിൽ അഭിനയം പഠിക്കാൻ അവളുടെ മാതാപിതാക്കൾ അവൾക്ക് പഠന വായ്പ എടുത്തിരുന്നു, പക്ഷേ ഹാജർ കുറവായതിനാൽ അവളെ പുറത്താക്കി.
ഒന്നര വർഷത്തിനുള്ളിൽ അവർ യാഷ് രാജ് ഫിലിംസിൽ അസിസ്റ്റന്റ് ഫിലിം ഡയറക്ടറായി ചേർന്നു, വായ്പ അടച്ചു.
ഷാനു ശർമ്മയുടെ കീഴിൽ ആറ് വർഷം കമ്പനിയിൽ ജോലി ചെയ്തു.
കരിയർ ആദ്യകാല വിജയങ്ങൾ (2015–18) ഭൂമി പെഡ്നേക്കർ 2017ൽ
യാഷ് രാജ് ഫിലിംസ് നിർമ്മിച്ച് ശരത് കതാരിയ സംവിധാനം ചെയ്ത റോം-കോം ദം ലഗാ കെ ഹൈഷ (2015) എന്ന ചിത്രത്തിലെ ആയുഷ്മാൻ ഖുറാനയുടെ കഥാപാത്രത്തിന്റെ അമിതഭാരമുള്ള ഭാര്യയായാണ് പെഡ്‌നേക്കറിന്റെ അഭിനയ അരങ്ങേറ്റം.
ഈ ചലച്ചിത്രത്തിനായി അവർ 12 കിലോഗ്രാം ഭാരം കൂട്ടേണ്ടിവന്നു.
ചിത്രീകരണത്തിന് ശേഷം, അവൾ ശരീരഭാരം കുറയ്ക്കാൻ തുടങ്ങി, ഈ പ്രക്രിയയുടെ രീതികളും നുറുങ്ങുകളും അവളുടെ സോഷ്യൽ മീഡിയയിലൂടെ പങ്കിടുകയും സിനിമയുടെ റിലീസിന് മുമ്പ് ഗണ്യമായ ഭാരം കുറയുകയും ചെയ്തു.
വാണിജ്യ വിജയമായ ദം ലഗാ കെ ഹൈഷ ഹിന്ദിയിലെ മികച്ച ഫീച്ചർ ഫിലിമിനുള്ള ദേശീയ ചലച്ചിത്ര പുരസ്‌കാരം നേടുകയും പെഡ്‌നേക്കറിന് മികച്ച വനിതാ അരങ്ങേറ്റത്തിനുള്ള ഫിലിംഫെയർ അവാർഡ് ലഭിക്കുകയും ചെയ്തു .
ആ വർഷം വൈ-ഫിലിംസിന്റെ നാല് ഭാഗങ്ങളുള്ള മിനി വെബ് സീരീസായ മാൻസ് വേൾഡിൽ അവർ അഭിനയിച്ചു.
ലിംഗ അസമത്വം എന്ന വിഷയത്തെ അടിസ്ഥാനമാക്കി, അത് യുട്യൂബിൽ ഡിജിറ്റലായി പ്രീമിയർ ചെയ്തു.
2 വർഷത്തിന് ശേഷം, ടോയ്‌ലറ്റ്: ഏക് പ്രേം കഥ (2017) എന്ന ആക്ഷേപഹാസ്യ ചിത്രത്തിൽ അക്ഷയ് കുമാറിന്റെ നായികയായി തുറസ്സായ മലമൂത്ര വിസർജ്ജനം നിർമ്മാർജ്ജനം ചെയ്യണമെന്ന് വാശിപിടിക്കുന്ന ഗ്രാമീണ ഇന്ത്യയിലെ ഒരു യുവതിയായി പെഡ്‌നേക്കർ അഭിനയിച്ചു.
കഥ ഇഷ്ടപ്പെട്ടില്ലെങ്കിലും, NDTV- യിലെ സൈബൽ ചാറ്റർജി അവളെ "ഒരു ചെറിയ വിപ്ലവത്തിന്റെ പ്രധാന ഉത്തേജകമായി മാറുന്ന ഒരു നവോന്മേഷദായകമായ ഒരു കോളേജ് ടോപ്പർ" എന്നതിന് അവളെ പ്രശംസിച്ചു.
ലോകമെമ്പാടും നിന്ന് ₹3 ബില്യണിലധികം നേടിയ ഈ ചിത്രം, പെഡ്‌നേക്കറിന്റെ ഏറ്റവും വലിയ ആഭ്യന്തര, അന്തർദേശീയ വിജയമായി.
ഇന്ത്യൻ സിനിമകളിൽ ഏറ്റവും കൂടുതൽ വരുമാനം നേടിയ ചിത്രങ്ങളിലൊന്നായി ഇത് മാറി.
ആ വർഷം അവസാനം, RS പ്രസന്നയുടെ ശുഭ് മംഗൾ സാവധാനിലെ ഖുറാനയ്‌ക്കൊപ്പമുള്ള അവളുടെ പ്രകടനം, ഉദ്ധാരണക്കുറവിനെ അടിസ്ഥാനമാക്കിയുള്ള ആക്ഷേപഹാസ്യം പെഡ്‌നേക്കറിനെ അവളുടെ ആദ്യത്തെ ഫിലിംഫെയർ മികച്ച നടിക്കുള്ള നോമിനേഷൻ നേടി.
ദി ഇന്ത്യൻ എക്‌സ്‌പ്രസിനായി ചിത്രത്തെ അവലോകനം ചെയ്തുകൊണ്ട് ശുഭ്ര ഗുപ്ത എഴുതി, "സ്‌നേഹം തേടുന്ന ഒരു യഥാർത്ഥ സത്യസന്ധതയും നന്മയും ഉള്ള ഒരു യുവതിയായി അവൾക്ക് എത്രമാത്രം ബോധ്യപ്പെടുത്താൻ കഴിയുമെന്ന് പെഡ്‌നേക്കർ ഒരിക്കൽക്കൂടി നമ്മെ ഓർമ്മിപ്പിക്കുന്നു", എന്നാൽ അത്തരം വേഷങ്ങളിൽ താൻ ടൈപ്പ് കാസ്റ്റ് ചെയ്യപ്പെടുകയാണെന്ന് ഭൂമി പരിതപിച്ചു.
ശുഭ് മംഗൾ സാവധൻ ₹700 മില്യൺ  കടന്നു ലോകമെമ്പാടും.
Netflix ആന്തോളജി സിനിമയായ ലസ്റ്റ് സ്റ്റോറീസ് (2018) ലെ സോയ അക്തറിന്റെ സെഗ്‌മെന്റ്, ആ വർഷത്തെ പെഡ്‌നേക്കറിന്റെ ഏക വേഷം, അവളുടെ തൊഴിലുടമയുമായി ബന്ധമുള്ള ഒരു വേലക്കാരിയായി അടയാളപ്പെടുത്തി.
എൻ‌ഡി‌ടി‌വിക്ക് വേണ്ടി എഴുതുമ്പോൾ, രാജ സെൻ അക്തറിന്റെ വിഭാഗത്തെ പ്രശംസിച്ചു, ആന്തോളജിയിലെ നാല് ചിത്രങ്ങളിൽ ഏറ്റവും മികച്ചത് എന്ന് വിശേഷിപ്പിക്കുകയും പെഡ്‌നേക്കർ അതിൽ ഭംഗിയായി വേഷം കൈകാര്യം ചെയ്യുകയും ചെയ്തു.
തുടർന്നുള്ള വിലയിരുത്തലും വിജയവും (2019–മുതൽ ഇങ്ങോട്ട്) 2019-ലെ സ്‌ക്രീൻ അവാർഡിൽ പെഡ്‌നേക്കർ
നിരൂപക പ്രശംസ നേടിയ ഒരു നടി എന്ന നിലയിൽ 2019 പെഡ്‌നേക്കറിന്റെ കരിയറിലെ മികച്ച ഒരു വർഷമായിരുന്നു.
ആ വർഷം അവർ 4 വിജയകരമായ തിയറ്റർ റിലീസുകളിൽ പ്രത്യക്ഷപ്പെട്ടു: സോഞ്ചിരിയ , സാന്ദ് കി ആംഖ് , ബാല , പതി പട്നി ഔർ വോ .
അഭിഷേക് ചൗബെയുടെ ക്രൈം ഡ്രാമയായ സോഞ്ചിരിയയിൽ നിന്ന് ആരംഭിച്ച്, ചമ്പൽ ഗ്രാമത്തിൽ ഒളിച്ചോടുന്ന ഒരു യുവ വീട്ടമ്മയായി പെഡ്‌നേക്കർ അവതരിപ്പിച്ചു, സുശാന്ത് സിംഗ് രജ്പുത് , മനോജ് ബാജ്‌പേയി എന്നിവരോടൊപ്പം.
തയ്യാറെടുപ്പിനായി, തന്റെ കഥാപാത്രത്തിന്റെ പെരുമാറ്റവും നടത്തവും ചിത്രീകരിക്കാൻ അവൾ രണ്ടര മാസത്തെ ശാരീരിക പരിശീലനത്തിന് വിധേയയായി, തോക്ക് കൊണ്ട് വെടിവയ്ക്കാൻ പഠിച്ചു.
സാമ്പത്തികമായി ലാഭകരമല്ലെങ്കിലും, സോൻചിരിയ -യിലെ അവളുടെ അഭിനയം ഏറെ പ്രശംസ പിടിച്ചുപറ്റി, അവളുടെ അടുത്ത ചിത്രമായ തുഷാർ ഹിരാനന്ദാനിയുടെ സാന്ദ് കി ആംഖ് പോലെ, യഥാക്രമം തപ്‌സി പന്നുവും പെഡ്‌നേക്കറും ഷാർപ്പ് ഷൂട്ടർമാരായ പ്രകാശി, ചന്ദ്രോ തോമർ എന്നിവരായി അഭിനയിച്ചു.
തയ്യാറെടുപ്പിനായി, അവളും പന്നുവും ചന്ദ്രോയ്ക്കും പ്രകാശിനുമൊപ്പം സമയം ചെലവഴിച്ചു, തോക്ക് വെടിവയ്ക്കാനുള്ള പരിശീലനത്തിൽ, പെഡ്നേക്കറിനും കൃത്രിമ മേക്കപ്പ് ധരിച്ച് ചൂടിൽ ചിത്രീകരണം മൂലം ചർമ്മ അലർജി ഉണ്ടായി.
2019-ലെ ഏറ്റവും നിരൂപക പ്രശംസ നേടിയ ഹിന്ദി ചിത്രങ്ങളിൽ ഒന്നായിരുന്ന ഈ ചിത്രം, അവൾക്കും പന്നുവിനും നിരവധി അവാർഡുകൾ നേടിക്കൊടുത്തു.
സാന്ദ് കി ആങ്ക് എന്ന ചിത്രത്തിലെ അഭിനയത്തിന് പന്നുവിനൊപ്പം മികച്ച നടിക്കുള്ള സ്‌ക്രീൻ അവാർഡ് നേടിയതിന് പുറമെ, സോഞ്ചിരിയ, സാന്ദ് കി ആംഖ് എന്നീ ചിത്രങ്ങളിലെ അഭിനയത്തിന് പെഡ്‌നേക്കറിന് മികച്ച നടിക്കുള്ള (വിമർശകർ) രണ്ട് ഫിലിംഫെയർ നോമിനേഷനുകളും ലഭിച്ചു.
ചെറിയ പട്ടണത്തിലെ സ്ത്രീകളുടെ ചിത്രീകരണം തുടരുന്ന പെഡ്‌നേക്കർ അടുത്തതായി അമർ കൗശിക്കിന്റെ ബാലയിലും മുദസ്സർ അസീസിന്റെ പതി പട്‌നി ഔർ വോയിലും അഭിനയിച്ചു.
ഖുറാനയുമായുള്ള അവളുടെ മൂന്നാമത്തെ സഹകരണമെന്ന നിലയിൽ ബാല , കഷണ്ടി, നിറവ്യത്യാസം തുടങ്ങിയ സെൻസിറ്റീവ് വിഷയങ്ങൾ എടുത്തുകാണിച്ചു, അവിടെ അവളുടെ ചർമ്മത്തിന്റെ നിറം കാരണം മുൻവിധി നേരിടുന്ന ഇരുണ്ട ചർമ്മമുള്ള സ്ത്രീയായി അഭിനയിച്ചു.
സുന്ദരിയായ ഒരു സ്ത്രീയെ ഈ വേഷത്തിൽ അവതരിപ്പിച്ചതിന് വിവാദങ്ങൾ ഉയർന്നു, എന്നാൽ ഒരു നടിക്ക് ഏത് വേഷത്തിലും അവതരിപ്പിക്കാൻ അനുവദിക്കണമെന്ന് പറഞ്ഞുകൊണ്ട് പെഡ്നേക്കർ സ്വയം പ്രതിരോധിച്ചു.
കാർത്തിക് ആര്യനും അനന്യ പാണ്ഡേയ്‌ക്കുമൊപ്പം പതി പട്‌നി ഔർ വോ , എന്ന ചിത്രത്തിൽ അവൾ ഒരു അച്ഛനില്ലാത്ത ഭർത്താവിന്റെ ഭാര്യയായി പ്രത്യക്ഷപ്പെട്ടു.
അനുപമ ചോപ്ര എഴുതി, "ഭൂമി പെഡ്‌നേക്കറിന്റെ ആത്മാവുള്ള വേദികയാണ് മെറ്റീരിയലിനെ ഒരു നിലയിലേക്ക് ഉയർത്തുന്നത്. ഈ സിനിമയിലെ ഏറ്റവും നിസാരമായ ചില രംഗങ്ങൾ, പ്രത്യേകിച്ച് ക്ലൈമാക്‌സിൽ രക്ഷിക്കാൻ ഭൂമിക്ക് ഒരു ബുദ്ധിയുണ്ട്."
ബാലയും പതി പട്‌നി ഔർ വോയും വലിയ സാമ്പത്തിക വിജയങ്ങളായിരുന്നു, ഓരോന്നിനും ₹ 1 ബില്യൺ  സമ്പാദിച്ചു ലോകമെമ്പാടും ബാല അവളുടെ രണ്ടാമത്തെ വലിയ ആഭ്യന്തര വിജയമായി മാറി.
പെഡ്‌നേക്കറിന്റെ അടുത്ത ഡോളി കിറ്റി ഔർ വോ ചമക്തേ സിതാരെ , അലംകൃത ശ്രീവാസ്തവ സംവിധാനവും കൊങ്കണ സെൻ ശർമ്മയുടെ സഹനടനുമായിരുന്നു, 2019-ലെ 24- ാമത് ബുസാൻ ഇന്റർനാഷണൽ ഫിലിം ഫെസ്റ്റിവലിൽ പ്രദർശിപ്പിക്കുകയും പിന്നീട് 2020 സെപ്റ്റംബറിൽ നെറ്റ്ഫ്ലിക്സിൽ റിലീസ് ചെയ്യുകയും ചെയ്തു.
സ്ക്രോൾ ഡോട്ട് ഇൻ-ലെ നന്ദിനി രാംനാഥ് എഴുതി, "മികച്ച ജോലി" ചെയ്തിട്ടും, പെഡ്‌നേക്കർ തന്റെ സഹനടനായ സെൻ ശർമ്മയുടെ നിഴലിലാണ്.
അവളുടെ പ്രകടനത്തിന് അവർക്ക് മൂന്നാമത്തെ ഫിലിംഫെയർ ക്രിട്ടിക്സ് മികച്ച നടിക്കുള്ള നോമിനേഷൻ ലഭിച്ചു.
2020-ൽ ഹിതേഷ് കെവല്യയുടെ കോമഡി ചിത്രമായ ശുഭ് മംഗൾ സിയാദ സാവധൻ (ഖുറാന അഭിനയിച്ചത്), കരൺ ജോഹർ , ഭാനു പ്രതാപ് സിംഗ് എന്നിവരുടെ ഹൊറർ ചിത്രമായ ഭൂത് ഭാഗം 1 ( വിക്കി കൗശൽ അഭിനയിച്ചത്) എന്നിവയിലും അവർ ചെറിയ ചെറിയ വേഷങ്ങൾ ചെയ്തു.
ആ വർഷം ഡിസംബറിൽ ആമസോൺ പ്രൈം വീഡിയോ കുമാർ നിർമ്മിച്ച ദുർഗമതി എന്ന ഹൊറർ ത്രില്ലർ സ്ട്രീം ചെയ്തപ്പോഴാണ് പെഡ്‌നേക്കറിന്റെ അവസാന 2020 റിലീസ് വന്നത്, അതിൽ അവർ ഒരു ഐഎഎസ് ഓഫീസറായി അഭിനയിച്ചു.
ജി. അശോക് സംവിധാനം ചെയ്ത ഇത് പ്രധാനമായും സമ്മിശ്ര അവലോകനങ്ങൾ നൽകി.
2021-ൽ പെഡ്‌നേക്കറിന് റിലീസ് ഉണ്ടായിരുന്നില്ല.
2022-ൽ, സ്വവർഗവിവാഹത്തെ അടിസ്ഥാനമാക്കി, ഹർഷവർദ്ധൻ കുൽക്കർണിയുടെ ബദായ് ഡോ എന്ന സിനിമയിൽ ലെസ്ബിയൻ ഫിസിക്കൽ എഡ്യൂക്കേഷൻ ടീച്ചറായി രാജ്കുമാർ റാവുവിനൊപ്പം ആദ്യമായി അഭിനയിച്ചു.
സിനിമാ ഹാളുകൾ 50% ഒക്യുപൻസിയിൽ ഓടിക്കൊണ്ടിരുന്ന ഒമിക്‌റോണിന്റെ വേരിയന്റിലാണ് ചിത്രം പുറത്തിറങ്ങിയത്, ഈ ചിത്രം ബോക്‌സ് ഓഫീസിൽ പരാജയമായിരുന്നു.
2022 മാർച്ചിലെ വിവരങ്ങൾ പ്രകാരം, 7 വലിയ ചിത്രങ്ങളിൽ പെഡ്നേക്കർ പ്രത്യക്ഷപ്പെടും.
കൗശലിനും കിയാര അദ്വാനിക്കുമൊപ്പം 2022 ജൂണിൽ റിലീസ് ചെയ്യുന്ന ശശാങ്ക് ഖൈതാന്റെ റോം-കോം ഗോവിന്ദ നാം മേരയ്ക്ക് വേണ്ടി ജോഹറിന് കീഴിൽ അവൾ ആദ്യം പ്രവർത്തിക്കും.
ആനന്ദ് എൽ. റായിയുടെ രക്ഷാബന്ധൻ എന്ന കോമഡി നാടകത്തിൽ കുമാറിനൊപ്പം, അനുഭവ് സിൻഹയുടെ ത്രില്ലർ ചിത്രമായ ഭീദിൽ റാവുവിനൊപ്പം അവർ വീണ്ടും അഭിനയിക്കുന്നു.